ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 84.15 കോടി ഡോസ് വാക്സിൻ
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.89 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 3,00,162 പേർ; കഴിഞ്ഞ 188 ദിവസത്തിനിടെ ഏറ്റവും കുറവ്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 31,382 പേർക്ക്
രോഗമുക്തി നിരക്ക് 97.78%; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 32,542 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,28,48,273 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 91 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 25 ദിവസമായി 3 ശതമാനത്തിൽ താഴെ
ആകെ നടത്തിയത് 55.99 കോടി പരിശോധനകൾ.
(Visitor Counter : 194
ആരോഗ്യ, കുടുംബക്ഷേമ മന്ത്രാലയം
കോവിഡ് കാലത്ത് പ്രതിരോധ കുത്തിവെപ്പ് സേവനങ്ങള് ഉറപ്പുവരുത്തി ഇലക്ട്രോണിക് വാക്സിന് ഇന്റലിജന്സ് നെറ്റ്വര്ക്ക് 
. രോഗപ്രതിരോധ ശൃംഖലയ്ക്കു കരുത്തുപകരുന്നതു ലക്ഷ്യമിട്ട് പ്രവര്ത്തിക്കുന്ന നൂതന സാങ്കേതിക സംവിധാനമാണ് ഇ-വിന്. കേന്ദ്ര ആരോഗ്യ കുടുംബക്ഷേമ മന്ത്രാലയത്തിനു കീഴിലുള്ള ദേശീയ ആരോഗ്യ മിഷനാണു  ഈ സേവനം നടപ്പിലാക്കുന്നത്.
രാജ്യത്ത് നിലവിലുള്ള വാക്സിന്റെ അളവ്, ലഭ്യത, സൂക്ഷിച്ചുവെക്കുന്ന താപനില തുടങ്ങിയവയെക്കുറിച്ചുള്ള തത്സമയ വിവരങ്ങളും ഇലക്ട്രോണിക് വാക്സിന് ഇന്റലിജന്സ് നെറ്റ്വര്ക്ക് നല്കുന്നു. അവശ്യ പ്രതിരോധ കുത്തിവെപ്പ് സേവനങ്ങള് ഹെല്ത്ത് സെന്ററുകളടക്കം വിവിധയിടങ്ങളില് തടസ്സങ്ങളില്ലാതെ എത്തിക്കാന് അതിലൂടെ സാധിക്കുന്നു.
വാക്സിന് കൊണ്ട് പ്രതിരോധിക്കാവുന്ന രോഗങ്ങള്ക്ക് വാക്സിന് ലഭ്യമാക്കുക വഴി ഗര്ഭിണികളേയും കുഞ്ഞുങ്ങളേയും വിവിധ രോഗങ്ങളില് നിന്ന് സംരക്ഷിക്കുകയാണു ഇതിന്റെ പ്രധാന ലക്ഷ്യം. ഇ-വിന് നവീന സാങ്കേതിക വിദ്യ, മികച്ച ഐടി അടിസ്ഥാന സൗകര്യം, പരിശീലനം ലഭിച്ച ജീവനക്കാര് എന്നിവ വഴി വാക്സിനുകളുമായി ബന്ധപ്പെട്ട തത്സമയ വിവരങ്ങള് ബന്ധപ്പെട്ടയിടങ്ങളിലേക്ക് കൈമാറുന്നു.
കോവിഡ്-19 പ്രതിരോധത്തിനായുള്ള വസ്തുക്കളുടെ വിതരണം നിരീക്ഷിക്കുന്നതിന് സംസ്ഥാനങ്ങളെ ഇവിന് സഹായിക്കുന്നുണ്ട്. പുതുതായി കണ്ടു പിടിക്കുന്ന വാക്സിനുകളെ ഈ സംവിധാനത്തിലേക്ക് ചേര്ക്കാനും അവയുടെ കാര്യക്ഷമമായ വിതരണം ഉറപ്പുവരുത്താനുമാകും.
നിലവില് 32 സംസ്ഥാനങ്ങളിലും കേന്ദ്രഭരണ പ്രദേശങ്ങളിലും സേവനം നല്കുന്ന ഇ-വിന് ആന്ഡമാന് നിക്കോബാര് ദ്വീപ്, ചണ്ഡീഗഢ്, ലഡാക്ക്, സിക്കിം എന്നിവിടങ്ങളിലേക്കും പ്രവര്ത്തനം വ്യാപിപ്പിക്കും. നിലവില് 22 സംസ്ഥാനങ്ങളിലും 2 കേന്ദ്രഭരണ പ്രദേശങ്ങളിലുമുള്ള 585 ജില്ലകളിലെ 23,507 കോള്ഡ് ചെയിന് പോയിന്റുകളില് മരുന്നുകളെത്തിക്കുന്നതിന് ഈ സേവനം പ്രയോജനപ്പെടുത്തുന്നുണ്ട്.
ഐ എഫ് എസ് സി അതോറിട്ടി
സുസ്ഥിര ധനകാര്യ വിദഗ്ധ സമിതിയുടെ രൂപീകരണം
ഇന്റർനാഷണൽ ഫൈനാൻഷ്യൽ സർവീസസ് സെന്റേഴ്സ് അതോറിറ്റി  ഇന്ത്യയിലെ ഇന്റർനാഷണൽ ഫൈനാൻഷ്യൽ സർവീസസ് സെന്ററുകളിലെ  സാമ്പത്തിക ഉത്പന്നങ്ങൾ, സാമ്പത്തിക സേവനങ്ങൾ, സാമ്പത്തിക സ്ഥാപനങ്ങൾ എന്നിവ വികസിപ്പിക്കുന്നതിനും നിയന്ത്രിക്കുന്നതിനുമുള്ള ഒരു ഏകീകൃത നിയന്ത്രണ സംവിധാനമായാണ് സ്ഥാപിക്കപ്പെട്ടത്.
ആവശ്യമായ അന്തരീക്ഷം വികസിപ്പിക്കാനുള്ള ഉദ്യമത്തിന്റെ ഭാഗമായി IFSCA, സുസ്ഥിര സാമ്പത്തിക കേന്ദ്രത്തിന്റെ  വികസനത്തിനുള്ള നിർദ്ദേശങ്ങൾ ശുപാർശ ചെയ്യാനും, രൂപ രേഖ തയ്യാറാക്കാനും ഒരു വിദഗ്ദ്ധ സമിതി  രൂപീകരിച്ചു. കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രാലയം മുൻ സെക്രട്ടറി ശ്രീ സി. കെ. മിശ്രയാണ് വിദഗ്ധ സമിതി അധ്യക്ഷൻ. അന്താരാഷ്ട്ര ഏജൻസികൾ, മാനദണ്ഡ നിർണ്ണയ സ്ഥാപനങ്ങൾ, ഫണ്ടുകൾ, അക്കാഡമിയ, കൺസൾട്ടൻസികൾ എന്നിവയുൾപ്പെടെ സുസ്ഥിര ധനകാര്യ
മേഖലയിലെ പ്രതിനിധികളാണ് സമിതിയിലെ അംഗങ്ങൾ.
വിദഗ്ധ സമിതിയുടെ വിശദവിവരങ്ങൾ താഴെ പറയുന്ന ലിങ്കിൽ ലഭ്യമാണ്:
(Visitor Counter : 131
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
അന്താരാഷ്ട്ര ട്രാഫിക്കിന്റെ നിർവ്വചനം സംബന്ധിച്ച കൺസൾട്ടേഷൻ പേപ്പർ ട്രായ് പുറത്തിറക്കി
ന്യൂ ഡൽഹി: 02 മെയ് 2023
ടെലികോം റെഗുലേറ്ററി അതോറിറ്റി ഓഫ് ഇന്ത്യ  അന്താരാഷ്ട്ര ട്രാഫിക്കിന്റെ നിർവ്വചനം സംബന്ധിച്ച ഒരു കൺസൾട്ടേഷൻ പേപ്പർ ഇന്ന് പുറത്തിറക്കി.
ടെലികമ്മ്യൂണിക്കേഷൻസ് വകുപ്പ്  30.08.2022 ലെ ഒരു റഫറൻസിലൂടെ, അന്താരാഷ്ട്ര SMS, ആഭ്യന്തര SMS എന്നിവയുടെ നിർവചനം സംബന്ധിച്ച് 1997 ലെ TRAI നിയമത്തിലെ  സെക്ഷൻ 11 പ്രകാരമുള്ള ശുപാർശകൾ നൽകാൻ അതോറിറ്റിയോട് അഭ്യർത്ഥിച്ചു.
ഒരു ടെലികമ്മ്യൂണിക്കേഷൻ ശൃഖല വഹിക്കുന്ന ലോഡിനെ ട്രാഫിക്, അല്ലെങ്കിൽ കൂടുതൽ വ്യക്തമായി 'ടെലികമ്മ്യൂണിക്കേഷൻ ട്രാഫിക്' എന്ന് വിളിക്കുന്നു. ടെലികമ്മ്യൂണിക്കേഷൻ ട്രാഫിക്കിൽ വോയ്സ് കോൾ, എസ്എംഎസ് മുതലായവ പോലുള്ള നിരവധി തരം ട്രാഫിക്കുകൾ ഉൾപ്പെടുന്നു. കൂടാതെ, ടെലികമ്മ്യൂണിക്കേഷൻ ട്രാഫിക്കിൽ ആഭ്യന്തര ട്രാഫിക്കും , അന്താരാഷ്ട്ര ട്രാഫിക്കും ഉൾപ്പെടുന്നു. ഇന്ത്യൻ പശ്ചാത്തലത്തിൽ, ഏകീകൃത ലൈസൻസിൽ പ്രത്യേകം നിർവചിച്ചിട്ടുള്ള ഇൻട്രാ-സർക്കിൾ ട്രാഫിക്കും ഇന്റർ-സർക്കിൾ ട്രാഫിക്കും ഉൾപ്പെടുന്നതാണ് ആഭ്യന്തര ട്രാഫിക്. ഇൻട്ര-സർക്കിൾ ട്രാഫിക്കും ഇന്റർ-സർക്കിൾ ട്രാഫിക്കും ആഭ്യന്തര ട്രാഫിക്കിന്റെ രണ്ട് ഘടകങ്ങൾ മാത്രമായതിനാൽ, ഏകീകൃത ലൈസൻസിൽ 'ആഭ്യന്തര ട്രാഫിക്' എന്ന പദം പരോക്ഷമായി നിർവചിച്ചിരിക്കുന്നു.
‘ഇന്റർനാഷണൽ ട്രാഫിക്’ എന്ന പദം ഏകീകൃത ലൈസൻസിൽ നിർവചിച്ചിട്ടില്ലെന്നും ‘ഇന്റർനാഷണൽ എസ്എംഎസ്’ ഒരു തരം ‘ഇന്റർനാഷണൽ ട്രാഫിക്’ ആണെന്നും അതോറിറ്റി ചൂണ്ടിക്കാട്ടി. അതിനാൽ, ഏകീകൃത ലൈസൻസ് കരാറിൽ അന്താരാഷ്ട്ര എസ്എംഎസ് നിർവചിക്കുന്നതിനു പകരം 'ഇന്റർനാഷണൽ ട്രാഫിക്' എന്ന പദം നിർവചിക്കുന്നതാണ് ഉചിതമെന്ന് അതോറിറ്റി കണക്കാക്കുന്നു.
ഇതുമായി ബന്ധപ്പെട്ട്, ഇന്റർനാഷണൽ ട്രാഫിക്കിന്റെ നിർവ്വചനം സംബന്ധിച്ച ഒരു കൺസൾട്ടേഷൻ പേപ്പർ, ട്രായ് വെബ്സൈറ്റിൽ  ലഭ്യമാക്കിയിട്ടുണ്ട്. കൺസൾട്ടേഷൻ പേപ്പറിൽ ഉന്നയിക്കപ്പെട്ട വിഷയങ്ങളിൽ രേഖാമൂലമുള്ള അഭിപ്രായങ്ങൾ 2023 മെയ് 30-നുള്ളിലും എതിർ അഭിപ്രായങ്ങൾ 2023 ജൂൺ 13-നുള്ളിലും തല്പരകക്ഷികളിൽ നിന്ന് ക്ഷണിക്കുന്നു. അഭിപ്രായങ്ങൾ/പ്രതിവാദ അഭിപ്രായങ്ങൾ ഇലക്ട്രോണിക് രൂപത്തിൽ advmn@trai.gov.in എന്ന വിലാസത്തിൽ അയയ്ക്കാം.
PIB Headquarters
ബി.എസ്.എന്.എല്. മൊബൈല്, വൈമാക്സ് പോസ്റ്റ്പെയ്ഡ് സേവനങ്ങള് വിച്ഛേദിക്കുന്ന തീയതി
ബി.എസ്.എന്.എല്. മൊബൈലിന്റെയുംവൈമാക്സിന്റെയുംസേവനം തുടര്ന്നുംലഭിക്കുന്നതിന് 2017 നവംബര്മാസത്തെ  പോസ്റ്റ്പെയ്ഡ് ബില്ലുകള് 2017 നവംബര് 27 നകംഅടയ്ക്കണമെന്ന് ബി.എസ്.എന്.എല്. മൊബൈല്സര്വ്വീസസ്കേരളസര്ക്കിള് ജനറല്മാനേജര് അറിയിച്ചു.
(Visitor Counter : 47
ആരോഗ്യ, കുടുംബക്ഷേമ മന്ത്രാലയം
എയിംസിലെ സുപ്രധാന പദ്ധതികളുടെ സമര്പ്പണവും, തറക്കല്ലിടലും പ്രധാനമന്ത്രി നിര്വ്വഹിച്ചു
പ്രധാനമന്ത്രി ശ്രീ. നരേന്ദ്ര മോദി ഇന്ന് ന്യൂഡല്ഹിയിലെ ആള് ഇന്ത്യ ഇന്സ്റ്റിറ്റ്യൂട്ട് ഓഫ് മെഡിക്കല് സയന്സസ്സില്  ആരംഭിക്കുന്ന ദേശീയ വയോജന കേന്ദ്രത്തിന് തറക്കല്ലിട്ടു. വൃദ്ധജനങ്ങള്ക്ക് വിവിധ സ്പെഷ്യാലിറ്റികളില് ആരോഗ്യ പരിചരണം നല്കുന്നതിനുള്ള കേന്ദ്രമാണിത്. ഇവിടെ 200 ജനറല് വാര്ഡ് കിടക്കകള് ഉണ്ടാകും.
ഇതേ ചടങ്ങില് വച്ച് സഫ്ദര്ജംഗ് ആശുപത്രിയുടെ 555 കിടക്കകളുള്ള സൂപ്പര് സ്പെഷ്യാലിറ്റി ബ്ലോക്കിന്റെ ഉദ്ഘാടനവും പ്രധാനമന്ത്രി നിര്വ്വഹിച്ചു. സഫ്ദര്ജംഗ് ആശുപത്രിയുടെ 500 കിടക്കകളുള്ള പുതിയ എമര്ജന്സി ബ്ലോക്ക്, എയിംസിലെ 300 കിടക്കകളോട് കൂടിയ പവര് ഗ്രിഡ് വിശ്രമ സദനം, അന്സാരി നഗറിലെ എയിംസിനെയും, ട്രോമാ സെന്റിനെയും തമ്മില് ബന്ധിപ്പിക്കുന്ന തുരങ്കം എന്നിവയുടെ ഉദ്ഘാടനവും പ്രധാനമന്ത്രി നടത്തി.
രാജ്യത്ത് കഴിഞ്ഞ നാല് വര്ഷത്തിനിടെ പൊതുജനാരോഗ്യ രംഗത്തിന് ഒരു പുതിയ ദിശ നല്കാനായിട്ടുണ്ടെന്ന് പ്രധാനമന്ത്രി പറഞ്ഞു. നയപരമായ ഇടപെടലുകളുടെ ഒരു പരമ്പരയിലൂടെ പാവപ്പെട്ടവര്ക്കും ഇടത്തരക്കാര്ക്കും മികച്ച ആരോഗ്യ പരിചരണ സേവനങ്ങള് ലഭ്യമാക്കുകയാണ് ഗവണ്മെന്റിന്റെ ലക്ഷ്യമെന്ന് അദ്ദേഹം പറഞ്ഞു നിലവിലുള്ള ആരോഗ്യ പരിചരണ അടിസ്ഥാന സൗകര്യങ്ങളുടെ നിലവാരം ഉയര്ത്തി മികച്ച ആരോഗ്യ പരിചരണ സൗകര്യങ്ങള് ടു ടയര്, ത്രീ ടയര് നഗരങ്ങളിലേയ്ക്കും വ്യാപിപിച്ചിട്ടുണ്ടെന്ന് പ്രധാനമന്ത്രി പറഞ്ഞു.
ദേശീയ ആരോഗ്യ നയത്തെ കുറിച്ച് പരാമര്ശിക്കവെ, താങ്ങാവുന്ന ചെലവിലുള്ള ആരോഗ്യ പരിചരണവും, രോഗ പ്രതിരോധവും ഗവണ്മെന്റിന്റെ കാര്യപരിപാടിയില് മുന്പന്തിയിലുണ്ടെന്ന് പ്രധാനമന്ത്രി പറഞ്ഞു. കേന്ദ്ര ഗ്രാമവികസന മന്ത്രാലയം, കുടിവെള്ള ശുചിത്വ മന്ത്രാലയം, വനിതാ ശിശു വികസന മന്ത്രാലയം, ആയുഷ് മന്ത്രാലയം എന്നിവയെല്ലാം ഈ ബഹുമുഖ സമീപനത്തില് ഉള്പ്പെട്ടിട്ടുണ്ടെന്നും അദ്ദേഹം വ്യക്തമാക്കി.
ആഗോള ലക്ഷ്യമായ 2030 ന് മുമ്പേ, 2025 ഓടെ ക്ഷയരോഗം നിര്മ്മാര്ജ്ജനം ചെയ്യാന് ഇന്ത്യ ലക്ഷ്യമിട്ടിട്ടുണ്ട്. ഈ ദൗത്യം പൂര്ത്തിയാക്കുന്നതില് രാജ്യത്തെ ആരോഗ്യമേഖലയില് തനിക്ക് വിശ്വാസമുണ്ടെന്ന് പ്രധാനമന്ത്രി പറഞ്ഞു.
ND MRD – 531
പ്രധാനമന്ത്രിയുടെ ഓഫീസ്
വിള ഇൻഷുറൻസ് പദ്ധതിയെക്കുറിച്ച് പ്രധാനമന്ത്രി കർഷകന് കത്തെഴുതി
വിത്തു മുതൽ വിപണി വരെ കർഷകന്റെ എല്ലാ പ്രശ്നങ്ങളും ലഘൂകരിക്കാൻ നിരന്തരമായ ശ്രമങ്ങൾ നടത്തുന്നു: പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദിക്ക് വളരെ തിരക്കുള്ള ദിനചര്യ ആണെങ്കിലും , സമയം കണ്ടെത്തുമ്പോഴെല്ലാം ആളുകളുടെ കത്തുകളോടും സന്ദേശങ്ങളോടും പ്രതികരിക്കാനുള്ള അവസരം അദ്ദേഹം നഷ്ടപ്പെടുത്തുന്നില്ലെന്ന് പലർക്കും അറിയില്ല. ഉത്തരാഖണ്ഡിലെ നൈനിത്താളിലെ ഖീമാനന്ദിന് അത്തരമൊരു കത്ത് ലഭിച്ചു . പ്രധാനമന്ത്രി ഫസൽ ഭീമ യോജനയുടെ വിജയകരമായ അഞ്ച് വർഷം പൂർത്തിയാക്കിയതിനും സർക്കാരിന്റെ മറ്റ് ശ്രമങ്ങൾക്കും നരേന്ദ്ര മോദി ആപ്പ്  വഴി പ്രധാനമന്ത്രിയെ ഖീമാനന്ദ് അഭിനന്ദിച്ചിരുന്നു . തന്റെ വിലപ്പെട്ട ചിന്തകൾ പങ്കുവെച്ചതിന് നന്ദി പറഞ്ഞുകൊണ്ടാണ് പ്രധാനമന്ത്രി ഖീമാനന്ദിന് കത്ത് എഴുതിയത് .
കൃഷി ഉൾപ്പെടെയുള്ള വിവിധ മേഖലകൾ മെച്ചപ്പെടുത്തുന്നതിനും രാജ്യത്തെ വികസനത്തിന്റെ പുതിയ ഉയരങ്ങളിലേക്ക് കൊണ്ടുപോകുന്നതിനുമായി ഗവണ്മെന്റ് തുടരുന്ന ശ്രമങ്ങളെക്കുറിച്ച് നിങ്ങളുടെ വിലപ്പെട്ട അഭിപ്രായങ്ങൾ പങ്കുവെച്ചതിന് നന്ദി, ”പ്രധാനമന്ത്രി ശ്രീ മോദി കത്തിൽ എഴുതി. “ഇത്തരം സന്ദേശങ്ങൾ രാജ്യത്തിന്റെ സേവനത്തിനായി എന്നെത്തന്നെ സമർപ്പിക്കാൻ പുതിയ ഊർജ്ജം നൽകുന്നു.”
, “കാലാവസ്ഥാ അനിശ്ചിതത്വവുമായി ബന്ധപ്പെട്ട അപകടസാധ്യത കുറയ്ക്കുന്നതിലൂടെ കഠിനാധ്വാനികളായ കർഷകരുടെ സാമ്പത്തിക താൽപ്പര്യങ്ങൾ സംരക്ഷിക്കുന്നതിൽ പ്രധാനമന്ത്രി ഫസൽ ഭീമ യോജന തുടർച്ചയായി ഒരു പ്രധാന പങ്ക് വഹിക്കുന്നു. കോടിക്കണക്കിന് കർഷകർ ഈ കർഷക സൗഹൃദ ഇൻഷുറൻസ് പദ്ധതിയുടെ ആനുകൂല്യങ്ങൾ ഇന്ന് പ്രയോജനപ്പെടുത്തുന്നു. ” പ്രധാനമന്ത്രി ഫസൽ ബിമ യോജനയുടെ വിജയത്തെക്കുറിച്ച് പ്രധാനമന്ത്രി പരാമർശിച്ചു
“സമഗ്രവും സമ്പന്നവും സ്വാശ്രയവുമായ ഒരു ഇന്ത്യ കെട്ടിപ്പടുക്കുന്നതിലേക്ക് ഇന്ന് രാജ്യം അതിവേഗം നീങ്ങുകയാണ്. . എല്ലാ പൗരന്മാരുടെയും വിശ്വാസത്താൽ ഊസ്വലതയോടെ, ദേശീയ ലക്ഷ്യങ്ങൾ കൈവരിക്കാൻ രാജ്യം ദൃഢനിശ്ചയത്തിലാണ്, ലോക വേദിയിൽ രാജ്യത്തെ പുതിയ ഉയരങ്ങളിലെത്തിക്കാനുള്ള നമ്മുടെ ശ്രമങ്ങൾ കൂടുതൽ ശക്തമാകുമെന്ന് എനിക്ക് ഉറപ്പുണ്ട്. ”
രാജ്യത്തിന്റെ പുരോഗതിയിൽ ജനങ്ങളുടെ സംഭാവനയെയും പങ്കിനെയും കുറിച്ച് പ്രധാനമന്ത്രി കത്തിൽ പരാമർശിച്ചു.
വിള ഇൻഷുറൻസ് പദ്ധതി വിജയകരമായി പൂർത്തിയാക്കിയതിന് പ്രധാനമന്ത്രി ശ്രീ മോദിയെ ഖീമാനന്ദ് നേരത്തെ കത്തിലൂടെ അഭിനന്ദിച്ചിരുന്നു. പ്രധാനമന്ത്രിയുടെ നേതൃത്വത്തിൽ കേന്ദ്രസർക്കാർ വിവിധ ക്ഷേമപദ്ധതികളിലൂടെ പൗരന്മാരുടെയും രാജ്യത്തിന്റെയും പുരോഗതിക്കായി നിരന്തരം ശ്രമിച്ചുകൊണ്ടിരിക്കുകയാണെന്നും ഖീമാനന്ദ് പറഞ്ഞിരുന്നു.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 192.38 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 192.38 കോടി  കടന്നു. 2,42,38,619 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.28 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 14,832 പേരാണ്. ഇത് ആകെ രോഗബാധിതരുടെ 0.03% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,099 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,99,102 ആയി. ദേശീയ രോഗമുക്തി നിരക്ക് 98.75%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,022 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.49 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.69 ശതമാനമാണ്.
RRTN
മന്ത്രിസഭ
1956-ലെ അന്തർ സംസ്ഥാന നദീജല തർക്ക  നിയമപ്രകാരം കൃഷ്ണ ജല തർക്ക ട്രിബ്യൂണൽ-II-ന്റെ പരിശോധനാ വിഷയങ്ങൾക്ക് കേന്ദ്രമന്ത്രിസഭ അംഗീകാരം നൽകി; നടപടി തെലങ്കാനയുടെ അഭ്യർഥന മാനിച്ച്
ഐഎസ്ആർഡബ്ല്യുഡി നിയമത്തിലെ വകുപ്പ് 5 പ്രകാരം നിലവിലുള്ള കൃഷ്ണ ജല തർക്ക ട്രിബ്യൂണൽ-IIന്  തെലങ്കാന-ആന്ധ്രാപ്രദേശ് സംസ്ഥാനങ്ങൾ തമ്മിലുള്ള പ്രശ്നങ്ങൾക്കു തീർപ്പുകൽപ്പിക്കുന്നതിനായി കൂടുതൽ പരിശോധന വിഷയങ്ങൾ  നൽകാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി. 1956ലെ അന്തർസംസ്ഥാന നദീജല തർക്ക  നിയമത്തിലെ വകുപ്പ്  പ്രകാരമുള്ള പരാതിയിൽ തെലങ്കാന ഗവണ്മെന്റ് ഉന്നയിക്കുന്ന പ്രശ്നങ്ങളെക്കുറിച്ചു നിയമോപദേശം ലഭിച്ചതിന്റെ അടിസ്ഥാനത്തിലാണ് ഇത്.
കൃഷ്ണ നദീജലത്തിന്റെ ഉപയോഗം, വിതരണം അല്ലെങ്കിൽ നിയന്ത്രണം എന്നിവ സംബന്ധിച്ച് ഇരു സംസ്ഥാനങ്ങളും തമ്മിലുള്ള തർക്കം പരിഹരിക്കുന്നത് തെലങ്കാനയിലും ആന്ധ്രാപ്രദേശിലും വളർച്ചയുടെ പുതിയ വഴികൾ തുറക്കുകയും ഈ രണ്ട് സംസ്ഥാനങ്ങളിലെയും ജനങ്ങൾക്ക് പ്രയോജനകരമാവുകയും ചെയ്യും. ഇതു രാജ്യം കൂടുതൽ കരുത്തോകെ കെട്ടിപ്പടുക്കാൻ സഹായകമാകും.
1956ലെ ഐഎസ്ആർഡബ്ല്യുഡി നിയമത്തിലെ 3-ാം വകുപ്പു പ്രകാരം കക്ഷികളായ സംസ്ഥാനങ്ങളുടെ അഭ്യർഥന മാനിച്ച് 02.04.2004ന് കേന്ദ്ര ഗവണ്മെന്റ് കൃഷ്ണ ജല തർക്ക ട്രിബ്യൂണൽ-IIനു രൂപംനൽകി. തുടർന്ന്, 02.06.2014ന്, തെലങ്കാന ഇന്ത്യൻ യൂണിയനിലെ സംസ്ഥാനമായി നിലവിൽ വന്നു. 2014ലെ ആന്ധ്രാപ്രദേശ് പുനഃസംഘടന നിയമം  89-ാം വകുപ്പു പ്രകാരം, APRA 2014-ലെ പ്രസ്തുത വകുപ്പിലെ  ഉം  ഉം ഖണ്ഡികകൾ പരിഹരിക്കുന്നതിനായി KWDT-IIന്റെ കാലാവധി നീട്ടി.
തുടർന്ന് കൃഷ്ണ നദീജലത്തിന്റെ ഉപയോഗം, വിതരണം അല്ലെങ്കിൽ നിയന്ത്രണം എന്നിവ സംബന്ധിച്ച തർക്കം ചൂണ്ടിക്കാട്ടി തെലങ്കാന ഗവണ്മെന്റ് 14.07.2014-ന് കേന്ദ്ര ജലശക്തി മന്ത്രാലയത്തിന്റെ ജലവിഭവ – നദീവികസന - ഗംഗാ പുനരുജ്ജീവന വകുപ്പിന് പരാതി നൽകി. 2015-ൽ ബഹുമാനപ്പെട്ട സുപ്രീം കോടതിക്കുമുമ്പാകെ തെലങ്കാന ഗവണ്മെന്റ് ഈ വിഷയത്തിൽ റിട്ട് പെറ്റീഷനും സമർപ്പിച്ചു. തെലങ്കാന, ആന്ധ്രാപ്രദേശ് സംസ്ഥാനങ്ങൾ തമ്മിലുള്ള റഫറൻസിന്റെ വ്യാപ്തി മാത്രം പരിമിതപ്പെടുത്തി, നിലവിലുള്ള കെഡബ്ല്യുഡിടി -2 ലേക്ക് പരാതി റഫർ ചെയ്യാൻ 2018ൽ തെലങ്കാന ഗവണ്മെന്റ് കേന്ദ്ര ജലശക്തി മന്ത്രാലയത്തിന്റെ ജലവിഭവ – നദീവികസന - ഗംഗാ പുനരുജ്ജീവന വകുപ്പിനോട് അഭ്യർഥിച്ചു. ജലശക്തി മന്ത്രിയുടെ കീഴിൽ 2020 ൽ നടന്ന രണ്ടാമത് അപെക്സ് കൗൺസിൽ യോഗത്തിൽ ഇക്കാര്യം പിന്നീട് ചർച്ച ചെയ്തു. യോഗത്തിൽ ചർച്ച ചെയ്തതുപോലെ, 2021-ൽ തെലങ്കാന ഗവണ്മെന്റ് റിട്ട് പെറ്റീഷൻ പിൻവലിച്ചു, തുടർന്ന്, ജലവിഭവ – നദീവികസന - ഗംഗാ പുനരുജ്ജീവന വകുപ്പ് ഇക്കാര്യത്തിൽ നിയമ-നീതിന്യായ മന്ത്രാലയത്തിന്റെ നിയമോപദേശം തേടി.
NS
(
പ്രധാനമന്ത്രിയുടെ ഓഫീസ്
മണിപ്പൂരിലെ മണ്ണിടിച്ചിലിനെ തുടർന്നുള്ള സ്ഥിതിഗതികൾ പ്രധാനമന്ത്രി അവലോകനം ചെയ്തു; കേന്ദ്രത്തിൽ നിന്നുള്ള എല്ലാ സഹായവും ഉറപ്പ് നൽകി
പ്രധാനമന്ത്രി ശ്രീ നരേന്ദ്രമോദി ഇന്ന് മണിപ്പൂർ മുഖ്യമന്ത്രി ശ്രീ എൻ. ബിരേൻ സിങ്ങുമായി സംസാരിച്ചു. സംസ്ഥാനത്ത് ഉണ്ടായ ദുരന്തത്തെ തുടർന്നുള്ള സ്ഥിതിഗതികൾ അവലോകനം ചെയ്തു.
പ്രധാനമന്ത്രി ട്വീറ്റ് ചെയ്തു:
"മണിപ്പൂർ മുഖ്യമന്ത്രി ശ്രീ ബിരേൻസിംഗ് ജിയുമായി സംസാരിച്ചൂ. മണ്ണിടിച്ചിൽ ദുരന്തത്തെ തുടർന്നുള്ള സ്ഥിതിഗതികൾ അവലോകനം ചെയ്തു. കേന്ദ്രത്തിൽ നിന്ന് സാധ്യമായ എല്ലാ പിന്തുണയും ഉറപ്പുനൽകി. ദുരിതബാധിതരായ എല്ലാവരുടെയും സുരക്ഷയ്ക്കായി ഞാൻ പ്രാർത്ഥിക്കുന്നു.
എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്. പരിക്കേറ്റവർ വേഗം സുഖം പ്രാപിക്കട്ടെ"
മന്ത്രിസഭ
ഖനന, ഭൂഗര്ഭശാസ്ത്ര മേഖലയില് ഇന്ത്യയും മൊറോക്കോയും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭാ അനുമതി
ഖനനം, ഭൂഗര്ഭശാസ്ത്രം എന്നീ മേഖലകളില് ഇന്ത്യയും മൊറൊക്കോയും തമ്മിലുള്ള ധാരണാപത്രത്തിന് മുന്കാല പ്രാബല്യത്തോടെ അനുമതി നല്കാന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. മൊറോക്കോയിലെ ഊര്ജ്ജ, ഖനന, സുസ്ഥിരവികസന മന്ത്രാലയവും ഇന്ത്യാ ഗവണ്മെന്റിന്റെ ഖനന മന്ത്രാലയവും തമ്മില് 2018 ഏപ്രില് 11നു ന്യൂഡല്ഹിയില് വച്ചാണ് കരാര് ഒപ്പുവച്ചത്.
ഇന്ത്യയും മൊറോക്കോയും തമ്മില് ഖനന, ഭൂഗര്ഭശാസ്ത്ര മേഖലയില് നിലനില്ക്കുന്ന സഹകരണത്തിന് ഈ കരാര് ഒരു സ്ഥാപനപരമായ ആധികാരികത നല്കും. രണ്ടു രാജ്യങ്ങളിലെയും സാമ്പത്തിക, സാമൂഹിക, പാരിസ്ഥിതിക മേഖലകള്ക്ക് ഈ സഹകരണം പരസ്പര നേട്ടം ഉണ്ടാക്കും.
ഖനന, ഭൂഗര്ഭശാസ്ത്ര മേഖലയില് ഇന്ത്യയും മൊറോക്കൊയും തമ്മിലുള്ള സഹകരണം ശക്തിപ്പെടുത്തുകയാണ് ഈ ധാരണാപത്രത്തിന്റെ ലക്ഷ്യം. ഭൂഗര്ഭശാസ്ത്രപരമായ ഘടനാ വികസനം, ഖനനം- ഭൂഗര്ഭശാസ്ത്രം എന്നിവയുടെ പ്രോല്സാഹനം, പരിശീലന പരിപാടികള്, ഭൂഗര്ഭശാസ്ത്രപരമായ വിവര ശേഖരണം എന്നിവയിലെ സഹകരണവും ഈ മേഖലകളിലെ നവീനാശയങ്ങള് കണ്ടെത്തലും സഹകരണ പ്രവര്ത്തനങ്ങളില് ഉള്പ്പെടും.
PSR MRD –388
പ്രധാനമന്ത്രിയുടെ ഓഫീസ്
സംസ്ഥാനപ്പിറവി ദിനത്തില് മഹാരാഷ്ട്രയിലെ ജനങ്ങള്ക്ക് പ്രധാനമന്ത്രിയുടെ ആശംസ
സംസ്ഥാനപ്പിറവി ദിനത്തില് മഹാരാഷ്ട്രയിലെ ജനങ്ങള്ക്ക് പ്രധാനമന്ത്രി ശ്രീ. നരേന്ദ്ര മോദി ആശംസകള് നേര്ന്നു.
“महाराष्ट्र दिनानिमित्त महाराष्ट्र राज्यातल्या बंधू- भगिनींना माझ्या शुभेच्छा. देशाच्या जडणघडणीतील महाराष्ट्राच्या भरीव योगदानाचा भारताला अभिमान आहे. येणाऱ्या काळात राज्याच्या प्रगती आणि संपन्नतेसाठी मी प्रार्थना करतो. जय महाराष्ट्र !”, പ്രധാനമന്ത്രി പറഞ്ഞു.
തെരഞ്ഞെടുപ്പ് കമ്മീഷന്
ഒഴിവു വരുന്ന രാജ്യസഭാ സീറ്റുകളിലേക്ക് കേരളത്തിൽ നിന്നുള്ള അംഗങ്ങളുടെ ദ്വിവത്സര തിരഞ്ഞെടുപ്പ് ഏപ്രിൽ 12 ന് .
ന്യൂഡൽഹി , മാർച്ച് 17, 2021
കേരളത്തിൽ നിന്നുള്ള രാജ്യസഭയിലെ അംഗങ്ങളായ ശ്രീ . അബ്ദുൽ വഹാബ്, . ശ്രീ കെ കെ രാഗേഷ്, ശ്രീ . വയലാർ രവി എന്നിവരുടെ കാലാവധി 2021 ഏപ്രിൽ 21 ന്അവസാനിക്കുകയാണ്.
ഒഴിവ് വരുന്ന ഈ സീറ്റുകളിലേക്ക് താഴെപ്പറയുന്ന സമയക്രമം അനുസരിച്ച് ദ്വിവത്സര തിരഞ്ഞെടുപ്പ് നടത്താൻ തെരഞ്ഞെടുപ്പ് കമ്മിഷൻ തീരുമാനിച്ചിരിക്കുന്നു.വിജ്ഞാപനം പുറപ്പെടുവിക്കൽ - 2021 മാർച്ച് 24നാമനിർദേശ പത്രികാ സമർപ്പണത്തിനുള്ള അവസാന തീയതി - 2021 മാർച്ച് 31പത്രികകളുടെ സൂക്ഷ്മ പരിശോധന- 2021 ഏപ്രിൽ 3വോട്ടെടുപ്പ് - 2021 ഏപ്രിൽ 12വോട്ടെടുപ്പ് സമയം - രാവിലെ 9 മുതൽ വൈകിട്ട് 4 വരെവോട്ടെണ്ണൽ - 2021 ഏപ്രിൽ 12  വൈകിട്ട് 5 ന്
തിരഞ്ഞെടുപ്പ് നടപടിക്രമങ്ങൾ പൂർത്തീകരിക്കേണ്ട അവസാന തീയതി -
2021 ഏപ്രിൽ 16 
മേൽപ്പറഞ്ഞ തെരഞ്ഞെടുപ്പുമായി ബന്ധപ്പെട്ട സജ്ജീകരണങ്ങളിൽ, കോവിഡ് പ്രതിരോധ നിയന്ത്രണ നിർദേശങ്ങൾ പൂർണമായി പാലിക്കപ്പെടുന്നുണ്ടെന്നു ഉറപ്പാക്കാൻ സംസ്ഥാന സർവീസിൽ നിന്നും ഒരു മുതിർന്ന ഉദ്യോഗസ്ഥനെ ചുമതലപ്പെടുത്തണം എന്ന് കേരള ചീഫ് സെക്രട്ടറിക്ക് നിർദേശം നൽകിയിട്ടുണ്ട്
കൂടാതെ തെരഞ്ഞെടുപ്പ് നടപടി ക്രമങ്ങളുടെ നിരീക്ഷകനായി കേരളത്തിലെ മുഖ്യ തിരഞ്ഞെടുപ്പ് ഉദ്യോഗസ്ഥനെ കമ്മീഷൻ ചുമതലപ്പെടുത്തിയിട്ടുണ്ട്
IE/SKY
(Visitor Counter : 104
പ്രധാനമന്ത്രിയുടെ ഓഫീസ്
പ്രധാനമന്ത്രി ഗുജറാത്തിൽ നിന്നുള്ള ജില്ലാ പഞ്ചായത്ത് അംഗങ്ങളുമായി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് ഗുജറാത്തിൽ നിന്നുള്ള ജില്ലാ പഞ്ചായത്ത് അംഗങ്ങളുമായി കൂടിക്കാഴ്ച നടത്തി. ഗ്രാമങ്ങളിലെ ജീവിത നിലവാരവും അടിസ്ഥാന സൗകര്യങ്ങളും മെച്ചപ്പെടുത്തുന്നതിനുള്ള വഴികളെക്കുറിച്ചുള്ള അവരുടെ കാഴ്ചപ്പാടുകളെ അദ്ദേഹം അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
"ഗുജറാത്തിൽ നിന്നുള്ള ജില്ലാ പഞ്ചായത്ത് അംഗങ്ങളുമായി ഒരു അത്ഭുതകരമായ മീറ്റിംഗ് നടത്തി. ഗ്രാമങ്ങളിലെ ജീവിത നിലവാരവും അടിസ്ഥാന സൗകര്യങ്ങളും മെച്ചപ്പെടുത്തുന്നതിനുള്ള മാർഗങ്ങളെക്കുറിച്ച് അവർക്ക് ഉൾക്കാഴ്ചയുള്ള കാഴ്ചപ്പാടുകൾ ഉണ്ടായിരുന്നു."
പെട്രോളിയം, പ്രകൃതി വാതക മന്ത്രാലയം
ആഗോള ജൈവ ഇന്ധന സഖ്യം
ന്യൂ ഡൽഹി: സെപ്റ്റംബർ 11, 2023
ആഗോള ജൈവ ഇന്ധന സഖ്യത്തിലൂടെ  ജൈവ ഇന്ധനങ്ങളുടെ കാര്യത്തില് ഇന്ത്യ ലോകത്തിന് ഒരു പുതിയ പാത തുറന്നു നല്കും എന്ന് പെട്രോളിയം പ്രകൃതി വാതക മന്ത്രി ശ്രീ ഹര്ദീപ് സിംഗ് പുരി പറഞ്ഞു. സാമൂഹിക മാധ്യമമായ 'X'ൽ നിരവധി പോസ്റ്റുകളിലൂടെയാണ് അദ്ദേഹം തന്റെ അഭിപ്രായങ്ങൾ പങ്കുവച്ചത്. പ്രധാനമന്ത്രി ശ്രീ നരേന്ദ്ര മോദിയുടെ ഈ ശ്രമം ലോകമെമ്പാടും, പെട്രോളിനെയും ഡീസലിനെയും ആശ്രയിക്കുന്നത് കുറയ്ക്കുന്നതിന് കാരണമാകും.
ജൈവ ഇന്ധനങ്ങള് സ്വീകരിക്കുന്നതിന് ഗവണ്മെന്റുകള്, അന്താരാഷ്ട്ര സംഘടനകള്, വ്യവസായങ്ങള് എന്നിവയുടെ സഖ്യം വികസിപ്പിക്കുന്നതിനുള്ള ഇന്ത്യയുടെ നേതൃത്വത്തിലുള്ള സംരംഭമാണ് ജിബിഎ. ജൈവ ഇന്ധനങ്ങളുടെ വികസനവും വിന്യാസവും വർദ്ധിപ്പിക്കുന്നതിന് ജൈവ ഇന്ധനങ്ങളുടെ ഏറ്റവും വലിയ ഉപഭോക്താക്കളെയും ഉൽപാദകരെയും ഒരുമിച്ച് കൊണ്ടുവരുന്ന ഈ സംരംഭം ജൈവ ഇന്ധനങ്ങളെ ഊർജ്ജ പരിവർത്തനത്തിന്റെ അടിസ്ഥാനമായി സ്ഥാപിക്കുകയും തൊഴിലിനും സാമ്പത്തിക വളർച്ചയ്ക്കും സംഭാവന നൽകുകയും ചെയ്യുന്നു.
ജി 20 ഉച്ചകോടിയുടെ ഭാഗമായി ജിബിഎ ആരംഭിച്ചതോടെ ശുദ്ധവും ഹരിതവുമായ ഊർജ്ജത്തിനായുള്ള ലോകത്തിന്റെ അന്വേഷണം ചരിത്രപരമായ വേഗത കൈവരിച്ചതായി ശ്രീ ഹർദീപ് പുരി നിരീക്ഷിച്ചു.
മൂല്യ ശൃംഖലയിലുടനീളം ശേഷി വർദ്ധിപ്പിക്കുന്ന ഉദ്യമങ്ങൾ, ദേശീയ പരിപാടികൾക്കുള്ള സാങ്കേതിക പിന്തുണ, നയ പാഠങ്ങളുടെ പങ്കിടൽ പ്രോത്സാഹിപ്പിക്കൽ എന്നിവയിലൂടെ സുസ്ഥിര ജൈവ ഇന്ധനങ്ങളുടെ ആഗോള വികസനത്തെയും വിന്യാസത്തെയും ജിബിഎ പിന്തുണയ്ക്കും.
വ്യവസായങ്ങള്, രാജ്യങ്ങള്, പങ്കാളികള് എന്നിവരെ ആവശ്യകത-വിതരണം എന്നിവയുടെ വിവരങ്ങൾ ശേഖരിക്കുന്നതിന് സഹായിക്കുന്നതിനും സാങ്കേതിക ദാതാക്കളെ അന്തിമ ഉപയോക്താക്കളുമായി ബന്ധിപ്പിക്കുന്നതിനും ഒരു വെര്ച്വല് വിപണി സമാഹരിക്കാന് ഇത് സഹായിക്കും. ജൈവ ഇന്ധനങ്ങളുടെ വികസനവും വ്യാപാരവും ഉപയോഗവും പ്രോത്സാഹിപ്പിക്കുന്നതിന് അന്താരാഷ്ട്ര തലത്തില് അംഗീകരിക്കപ്പെട്ട മാനദണ്ഡങ്ങള്, കോഡുകള്, സുസ്ഥിരതാ തത്വങ്ങള്, നിയന്ത്രണങ്ങള് എന്നിവയുടെ വികസനം, സ്വീകാര്യത, നടപ്പാക്കല് എന്നിവയും ഇത് സുഗമമാക്കും.
ഇന്ത്യയുടെ ജി 20 അധ്യക്ഷതയുടെ വ്യക്തമായ ഫലമാണ് ജിബിഎ. ഇത് ആഗോളതലത്തില് ഇന്ത്യയുടെ സ്ഥാനം ശക്തിപ്പെടുത്താന് സഹായിക്കും. മാത്രമല്ല, സഖ്യം സഹകരണത്തിൽ ശ്രദ്ധ കേന്ദ്രീകരിക്കുകയും സാങ്കേതിക വിദ്യയുടെയും ഉപകരണങ്ങളുടെ കയറ്റുമതിയുടെയും രൂപത്തിൽ ഇന്ത്യൻ വ്യവസായങ്ങൾക്ക് അധിക അവസരങ്ങൾ നൽകുകയും ചെയ്യും. ഇന്ത്യയുടെ നിലവിലുള്ള ജൈവ ഇന്ധന പദ്ധതികള് ത്വരിതപ്പെടുത്താനും അതുവഴി കര്ഷകരുടെ വരുമാനം വര്ദ്ധിപ്പിക്കാനും തൊഴിലവസരങ്ങള് സൃഷ്ടിക്കാനും ഇന്ത്യന് ആവാസവ്യവസ്ഥയുടെ മൊത്തത്തിലുള്ള വികസനത്തിനും ഇത് സഹായിക്കും.
പ്രധാനമന്ത്രിയുടെ ഓഫീസ്
അഞ്ചാമത് ബിംസ്റ്റെക് ഉച്ചകോടി
ബിംസ്റ്റെക്കിന്റെ നിലവിലെ ചെയർമാനായ ശ്രീലങ്ക വെർച്വൽ മോഡിൽ ആതിഥേയത്വം വഹിച്ച
അഞ്ചാമത് ബിംസ്റ്റെക്  ഉച്ചകോടിയിൽ പ്രധാനമന്ത്രി ശ്രീ നരേന്ദ്ര മോദി ഇന്ന് പങ്കെടുത്തു.
അഞ്ചാമത് ബിംസ്റ്റെക് ഉച്ചകോടിക്ക് മുന്നോടിയായി, ഉന്നത ഉദ്യോഗസ്ഥരുടെയും വിദേശകാര്യ മന്ത്രിമാരുടെയും തലത്തിലുള്ള തയ്യാറെടുപ്പ് യോഗങ്ങൾ മാർച്ച് 28, 29 തീയതികളിൽ കൊളംബോയിൽ ഹൈബ്രിഡ് മോഡിൽ നടന്നു.
"പ്രതിരോധശേഷിയുള്ള മേഖലയിലേക്ക്, സമൃദ്ധമായ സമ്പദ്വ്യവസ്ഥയിലേക്ക്, ആരോഗ്യമുള്ള ജനത ", എന്നതാണ് ഉച്ചകോടിയുടെ പ്രമേയം. അംഗരാജ്യങ്ങളുടെ നിലവിലെ പ്രധാന മുൻഗണനകളും, കോവിഡ് 19 പകർച്ചവ്യാധിയുടെ സാമ്പത്തിക, വികസന പ്രത്യാഘാതങ്ങളെ നേരിടാൻ അംഗരാജ്യങ്ങളുടെ പരിപാടികളെ പിന്തുണയ്ക്കുന്ന സഹകരണ പ്രവർത്തനങ്ങൾ വികസിപ്പിക്കുന്നതിനുള്ള ബിംസ്റ്റെക്കിന്റെ ശ്രമങ്ങളും ഇതിൽ ഉൾക്കൊള്ളുന്നു. ഉച്ചകോടിയുടെ പ്രധാന ഫലം ബിംസ്റ്റെക് ചാർട്ടർ അംഗീകരിക്കുകയും ഒപ്പിടുകയും ചെയ്തു, ഇത് ബംഗാൾ ഉൾക്കടലിനോട് ചേർന്നുള്ളതും ആശ്രയിക്കുന്നതുമായ അംഗരാജ്യങ്ങളുടെ സംഘടനയായി ഗ്രൂപ്പിംഗിനെ ഔപചാരികമാക്കുന്നു.
നേതാക്കൾ 'ഗതാഗത കണക്റ്റിവിറ്റിക്കായുള്ള മാസ്റ്റർ പ്ലാൻ' സ്വീകരിച്ചതോടെ ബിംസ്റ്റെക് കണക്റ്റിവിറ്റി അജണ്ടയിൽ കാര്യമായ പുരോഗതി കൈവരിച്ചതായും ഉച്ചകോടി കണ്ടു, ഇത് ഭാവിയിൽ മേഖലയിലെ കണക്റ്റിവിറ്റിയുമായി ബന്ധപ്പെട്ട പ്രവർത്തനങ്ങൾക്കുള്ള മാർഗ്ഗനിർദ്ദേശ ചട്ടക്കൂടായി വർത്തിക്കും .
മെച്ചപ്പെടുത്തിയ ബിംസ്റ്റെക് പ്രാദേശിക കണക്റ്റിവിറ്റി, സഹകരണം, സുരക്ഷ എന്നിവയുടെ പ്രാധാന്യം അടിവരയിട്ട പ്രധാനമന്ത്രി ശ്രീ, നരേന്ദ്ര മോദി , ഇക്കാര്യത്തിൽ നിരവധി നിർദ്ദേശങ്ങൾ നൽകുകയും ചെയ്തു. ബംഗാൾ ഉൾക്കടലിനെ ബിംസ്റ്റെക് അംഗ രാജ്യങ്ങൾ തമ്മിലുള്ള ബന്ധത്തിന്റെയും സമൃദ്ധിയുടെയും സുരക്ഷയുടെയും പാലമാക്കി മാറ്റാൻ സഹ നേതാക്കളോട് പ്രധാനമന്ത്രി ആഹ്വാനം ചെയ്തു.
നിലവിലുള്ള സഹകരണ പ്രവർത്തനങ്ങളിലെ പുരോഗതിയെ പ്രതിനിധീകരിക്കുന്ന മൂന്ന് ബിംസ്റ്റെക് കരാറുകളിൽ ഒപ്പുവെക്കുന്നതിന് പ്രധാനമന്ത്രി മോദിയും മറ്റ് നേതാക്കളും സാക്ഷ്യം വഹിച്ചു:  ക്രിമിനൽ കാര്യങ്ങളിൽ പരസ്പര നിയമസഹായം സംബന്ധിച്ച ബിംസ്റ്റെക് കൺവെൻഷൻ;  നയതന്ത്ര പരിശീലന മേഖലയിലെ പരസ്പര സഹകരണത്തെക്കുറിച്ചുള്ള ബിംസ്റ്റെക് ധാരണാപത്രം,  ബിംസ്റ്റെക് സാങ്കേതിക കൈമാറ്റ സൗകര്യം സ്ഥാപിക്കുന്നതിനുള്ള ധാരണാ പത്രം .
(
പ്രധാനമന്ത്രിയുടെ ഓഫീസ്
ഫാദര് വാലെസിന്റെ നിര്യാണത്തില് പ്രധാനമന്ത്രി അനുശോചിച്ചു
ഫാദര് വാലെസിന്റെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
''ഫാദര് വാലെസ് ഏവര്ക്കും പ്രിയങ്കരനായിരുന്നു, പ്രത്യേകിച്ച് ഗുജറാത്തില്. ഗണിതശാസ്ത്രം, ഗുജറാത്തി സാഹിത്യം തുടങ്ങി വിവിധ മേഖലകളില് അദ്ദേഹത്തിന് അവഗാഹമുണ്ടായിരുന്നു. സാമൂഹ്യസേവനത്തിലും അദ്ദേഹത്തിന് അഭിനിവേശമുണ്ടായിരുന്നു. അദ്ദേഹത്തിന്റെ നിര്യാണത്തില് ദുഃഖിക്കുന്നു. അദ്ദേഹത്തിന്റെ ആത്മാവിനു ശാന്തി ലഭിക്കട്ടെ'' - പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
ഇന്ത്യാ ഗവൺമെന്റും അമേരിക്കയും തമ്മിലുള്ള നിക്ഷേപ പ്രോത്സാഹന കരാർ
ഇന്ത്യാ ഗവൺമെന്റും അമേരിക്കൻ ഐക്യനാടുകളിലെ ഗവൺമെന്റും ഇന്ന് ജപ്പാനിലെ ടോക്കിയോയിൽ ഒരു നിക്ഷേപ പ്രോത്സാഹന കരാറിൽ ഒപ്പുവച്ചു. ഇന്ത്യൻ ഗവൺമെന്റിന്റെ വിദേശകാര്യ സെക്രട്ടറി ശ്രീ വിനയ് ക്വാത്രയും യുഎസ് ഇന്റർനാഷണൽ ഡെവലപ്മെന്റ് ഫിനാൻസ് കോർപ്പറേഷന്റെ  ചീഫ് എക്സിക്യൂട്ടീവ് ഓഫീസർ ശ്രീ. സ്കോട്ട് നാഥനും ചേർന്നാണ് കരാറിൽ ഒപ്പുവച്ചത്.
1997-ൽ ഇന്ത്യാ ഗവൺമെന്റും യുണൈറ്റഡ് സ്റ്റേറ്റ്സ് ഓഫ് അമേരിക്ക ഗവൺമെന്റും തമ്മിൽ ഒപ്പുവെച്ച നിക്ഷേപ പ്രോത്സാഹന കരാറിനെ ഈ കരാർ അസാധുവാക്കുന്നു. 1997-ൽ നേരത്തെ കരാർ ഒപ്പുവെച്ചതിനുശേഷം ഡി എഫ് സി എന്ന പുതിയ ഏജൻസി രൂപീകരിക്കുന്നതുൾപ്പെടെ സുപ്രധാന സംഭവവികാസങ്ങൾ ഉണ്ടായിട്ടുണ്ട്. , അമേരിക്കയുടെ സമീപകാല നിയമമായ ബിൽഡ് ആക്റ്റ് 2018 പ്രാബല്യത്തിൽ വന്നതിന് ശേഷം പഴയ ഓവർസീസ് പ്രൈവറ്റ് ഇൻവെസ്റ്റ്മെന്റ് കോർപ്പറേഷന്റെ  പിൻഗാമിയായി രൂപം കൊണ്ടതാണ് യു എസ് എ ഗവൺമെന്റിന്റെ ഡെവലപ്മെന്റ് ഫിനാൻസ് ഏജൻസി. കടം , ഓഹരി നിക്ഷേപം, നിക്ഷേപ ഗ്യാരന്റി, നിക്ഷേപ ഇൻഷുറൻസ് അല്ലെങ്കിൽ റീഇൻഷുറൻസ്, സാധ്യതയുള്ള പ്രോജക്ടുകൾക്കും ഗ്രാന്റുകൾക്കും വേണ്ടിയുള്ള സാധ്യതാ പഠനങ്ങൾ തുടങ്ങിയവയാണ് ഡിഎഫ്സി വാഗ്ദാനം ചെയ്യുന്ന നിക്ഷേപ പിന്തുണ പദ്ധതികൾ .
ഇന്ത്യയിൽ നിക്ഷേപ പിന്തുണ നൽകുന്നത് തുടരുന്നതിന് ഡിഎഫ്സിയുടെ നിയമപരമായ ആവശ്യകതയാണ് കരാർ. ഡി എഫ് സി അല്ലെങ്കിൽ അവരുടെ മുൻഗാമിയായ ഏജൻസികൾ 1974 മുതൽ ഇന്ത്യയിൽ സജീവമാണ്, ഇതുവരെ 5.8 ബില്യൺ ഡോളർ മൂല്യമുള്ള നിക്ഷേപ പിന്തുണ നൽകിയിട്ടുണ്ട്, അതിൽ 2.9 ബില്യൺ ഡോളർ ഇപ്പോഴും കുടിശ്ശികയാണ്. ഇന്ത്യയിൽ നിക്ഷേപ പിന്തുണ നൽകുന്നതിനായി 4 ബില്യൺ ഡോളറിന്റെ നിർദ്ദേശങ്ങൾ ഡിഎഫ്സിയുടെ പരിഗണനയിലാണ്. കോവിഡ്-19 വാക്സിൻ നിർമ്മാണം, ആരോഗ്യ സംരക്ഷണ ധനസഹായം, പുനരുപയോഗ ഊർജ്ജം , എസ്എംഇ ധനസഹായം, സാമ്പത്തിക ഉൾപ്പെടുത്തൽ, അടിസ്ഥാന സൗകര്യങ്ങൾ തുടങ്ങിയ വികസനത്തിന് പ്രാധാന്യമുള്ള മേഖലകളിൽ ഡി എഫ് സി നിക്ഷേപ പിന്തുണ നൽകിയിട്ടുണ്ട്.
നിക്ഷേപ പ്രോത്സാഹന കരാർ ഒപ്പിടുന്നത് ഇന്ത്യയിൽ ഡി എഫ് സി നൽകുന്ന നിക്ഷേപ പിന്തുണ വർദ്ധിപ്പിക്കുമെന്ന് പ്രതീക്ഷിക്കുന്നു, ഇത് ഇന്ത്യയുടെ വികസനത്തിന് കൂടുതൽ സഹായകമാകും.
-ND-
(